Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: szóló 1991. évi LXIX. törvény (pénzintézeti törvény, a továbbiakban: Pit.) banktitokra vonatkozó rendelkezéseit.
Paragraph Index: 920

2. A vizsgálat során bankjogász szakértőt kértem fel, aki szakértői véleményében kifejtette, hogy a pénzintézeti törvény egymástól elkülönítetten és önállóan szabályozza a pénzintézeti tevékenység megbízás útján történő gyakorlását és a banktitok intézményét. A megbízásos tevékenység ellátása a megbízó és a megbízott közötti jogviszonyt jelent. A banktitok megtartásának kötelezettsége a pénzintézet és ügyfelének szerződéses kapcsolatán alapul, melyben a megbízott harmadik személynek tekintendő. A pénzintézeti törvény értelmében harmadik személynek a bank ügyfelét érintő bármely banktitkot képező adat akkor szolgáltatható ki, ha a Pit. felmentést ad a banktitok megtartásának kötelezettsége alól, vagy — összhangban az adatvédelmi törvénnyel — ahhoz az

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes